Ajmer
Store norske leksikon,Geografi,Verdens geografi,Asia,Indias geografi
Ajmer er en by i India, i delstaten Rajasthan, som ligger 350 kilometer sørvest for Delhi, ved bredden av innsjøen Anar Sagar. Byen har omtrent 615 000 innbyggere (2020) i storbyområdet.
Byen er et jernbaneknutepunkt med jernbaneverksted, kjemisk og lettindustri. Ajmer er en meget gammel by og har mange egenartede byggverk, og er en viktig valfartsby for både hinduer og muslimer. Blant severdigheter kan nevnes mausoleet Dargah, Taragarh fort og Akbars kongepalass.Fyrstestaten Ajmer ble i 1947 egen delstat, før den i 1956 ble tilsluttet Rajasthan. Les mer i Store norske leksikon India Indias geografi Indias historie Rajasthan